Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, Nafarroako Poliziei buruzko azaroaren 19ko 23/2018 Foru Legea garatzen duten erregelamenduei buruzkoa (10-22/POR-00234).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Zertan dira Nafarroako Poliziei buruzko 23/2018 Foru Legea garatzeko erregelamenduak, 2022rako Araugintza Planean aurreikusten zenituen horiek?

Iruñean, 2022ko ekainaren 9an

Foru parlamentaria: José Suárez Benito